காஸ் படேல்

காசியப் காஸ் படேல் (பிறப்பு:25 பிப்ரவரி 1980)இந்திய வம்சாவளி அமெரிக்கரான காசியப் காஸ் படேல்,  அமெரிக்கா நாட்டின் குடியரசுக் கட்சியின் அரசியல்வாதியும், வழக்கறிஞரும் ஆவார். இவரை  FBI  அமைப்பின் இயக்குநராக  டோனால்ட் டிரம்ப்பால் பரிந்துரைத்துள்ளார். FBI இயக்குநராக இந்திய வம்சாவளியைச் சேர்ந்த காஷ் பட்டேலை பரிந்துரைத்த ட்ரம்ப்

முன்னதாக காஸ் படேல்  டோனால்ட் டிரம்ப்பின் முதல் ஆட்சியின் போது, அமெரிக்க தேசியப் பாதுகாப்புக் குழுவின் அதிகாரியாகவும், தேசியப் புலனாய்வு அமைப்பின் இயக்குநரின் ஆலோசகராகவும் மற்றும் தேசியப் பாதுகாப்பு அமைச்சரின் தலைமை அதிகாரியாகவும் பணியாற்றியவர்.
இளமை & கல்வி
1970களில் அமெரிக்காவில் குடியேறிய ஒரு குஜராத்திக் குடும்பத்தில் 1980ஆம் ஆண்டில் நியூயார்க் நகரத்தில் பிறந்த காஸ் படேலின் தந்தை அமெரிக்க விமான நிறுவனத்தில் பணியாற்றியவர். படேல் ரிச்மண்ட் பல்கலைக்கழகத்தில் இளநிலைப் பட்டம் பெற்றார். நியூயார்க்கில் சட்டம் பயின்றார். பின் இலண்டன் பல்கலைக்கழக கல்லூரியில் சர்வதேச சட்டத்தில் பட்டம் பெற்றார். 
தொழில்
காஷ் படேல் அமெரிக்க அதிபரின் துணை உதவியாளராகவும், தேசிய பாதுகாப்பு கவுன்சிலில் பயங்கரவாத எதிர்ப்பு துறையின் மூத்த இயக்குநராகவும் பணியாற்றியுள்ளார். அமெரிக்க பாதுகாப்பு செயலாளர் கிறிஸ்டோபர் மில்லரின் தலைமை அதிகாரியாக காஷ் படேல் பணியாற்றியுள்ளார். அமெரிக்காவின் தேசிய புலனாய்வு இயக்குநரின் முதன்மை துணை அதிகாரியாகவும் காஷ் படேல் இருந்துள்ளார். 
தேசிய பாதுகாப்பு கவுன்சிலில் சேருவதற்கு முன்பு, புலனாய்வுக்கான நிரந்தர தேர்வுக் குழுவின் மூத்த ஆலோசகராக காஷ் படேல் பணியாற்றினார்.  மேலும் காஸ் படேல் உளவுத்துறை அமைப்பு மற்றும் அமெரிக்க சிறப்பு நடவடிக்கை படைகளுக்கான முக்கியமான திட்டங்களையும் மேற்பார்வையிட்டுள்ளார். புலனாய்வுக்கான நிரந்தர தேர்வுக் குழுவில் பணியாற்றுவதற்கு முன்பு, காஷ் படேல் அமெரிக்க நீதித்துறையில் பயங்கரவாதம் குறித்த வழக்குகளைக் கையாளும் அரசு வழக்கறிஞராகவும் பணியாற்றியுள்ளார்.
44 வயதான காஷ் படேல், அமெரிக்க அதிபராக தேர்ந்தெடுக்கப்பட்டுள்ள டோனால்ட் டிரம்ப்பின் மிகவும் விசுவாசமான நபர்களுள் ஒருவர். 
காஷ் படேலை எஃப்பிஐ-யின் இயக்குநராக நியமிக்க டிரம்ப் பரிந்துரைத்துள்ளார்.

மேற்கோள்கள்

பகுப்பு:வாழும் மக்கள்
பகுப்பு:1980 பிறப்புகள்
பகுப்பு:அமெரிக்க அரசியல்வாதிகள்
பகுப்பு:இந்திய அமெரிக்கர்கள்
பகுப்பு:அமெரிக்க இந்துக்கள்